Subject: Rasketehnika eksam Pärnus 02.04
From: <[email-masked]>
To: "'Transpordiameti klienditugi'" <[email-masked]>
Cc: 'Risto Kasemäe' <[email-masked]>, "'Ave Smirnov'" <[email-masked]>
Date: Thu, 2 Apr 2026 16:02:05 +0300

Lugupeetud Risto Kasemäe ja Ave Smirnov

Tahaksime juhtida teie tähelepanu olukorrale, mis leidis aset täna 02.04
Pärnu Transpordiameti eksamplatsil.

Täna viidi Transpordiameti Pärnu Büroo eksamiplatsil läbi rasketehnika
sõidueksameid. Hommikul platsile saabudes ei olnud märgitud rasketehnika
harjutuse „Tagurdamine boksi pöördega“ n.ö otsaseina koonustega vaid oli
tähistatud joonega. Sõidueksamil olid üheaegselt Aide autokooli ning
Ametikoolitus Oü õpilased, kes asusid harjutust sooritama.

Mõlemad isikud said eksami tulemuseks mitte sooritatud kuna ületasid
sõiduki esiosaga otsaseina tähistavat joont. Pärast neid eksameid
otsustasid eksamineerijad tähistada otsejoone tähiskoonustega, mis mõjutas
ka järgmiste sõidueksamite harjutuste sooritamist ning enam selliseid
eksimusi ei esinenud!

Siinkohal juhime tähelepanu, et harjutuste muutmine või tähistamise
muutmine eksamite vahelisel ajal loob ebavõrdsed tingimused eksami
sooritajatele, mistõttu ei ole olnud tänaste eksamite läbiviimine Pärnu
Transpordiameti eksamiplatsil toimunud võrdsetel alustel. Eksamineerijad
peavad olema võimelised otsustama, kas kasutame ühte või teist varianti
ning sellele ka kindlaks jääma!

Palume siinkohal Transpordiameti selget seisukohta, kas Pärnu
Transpordiameti eksamiplatsile jäävad kasutusele jooned või tähiskoonused
ning loodetavasti saame tulevikus sarnaseid olukordi vältida!

Lugupidamisega

Mikk Sossi

Autosert. Autokool, mis hoolib!

Autokooli juhataja

Tel  +372 52 498 31

 <mailto:[email-masked]> [email-masked]

 <http://www.autosert.ee/autokool> www.autosert.ee/autokool